Raadio HIT FM
Raadio HIT FM oli Eestis tegutsenud muusikaraadio. See alustas tööd 17. novembril 2014 ning lõpetas tegevuse 31. oktoobril 2019 seoses riikliku raadiosageduste kasutusloa lõppemisega. Peamiselt mängiti 1980.–1990. aastate hitte ning lisaks ka varasemate ja hilisemate kümnendite menulugusid. Raadiojaamas figureerisid põhiliselt selle asutajad Priit Allas, Aivar Sirelpuu ja Urmas Linnamägi. Reedel ja laupäeval (kella 22–01) oli eetris saade "HIT FM ÖÖRAADIO", kus mängiti kuulajate lemmiklugusid ning lisaks postkastile oli avatud otse-eetri telefon. Raadiojaama toimetus asus Tallinnas Solarise keskuses. Sagedused: Tallinn 88,3 MHz, Tartu 103,0 MHz, Pärnu 96,4 MHz.